Diari Oficial de la Generalitat Valenciana


Sumari del DOGV 5390, del 17-11-2006 (2006/12661)

Notificació a Rubén Cardiel Vera de la sentència dictada en les actuacions del juí verbal número 1.054/2005.
------------------------------------------------------------------------------------------------------------

### Dades del document

Número de DOGV
:   5390

Data del DOGV
:   17-11-2006

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2006/12981


Organisme emissor
:   Jutjat de Primera Instància Número 6 de Castelló de la Plana

Tipus de document
:   Edicte

Notificació a Rubén Cardiel Vera de la sentència dictada en les actuacions del juí verbal número 1.054/2005. [2006/Q12064]  
Juí: juí verbal (desnonament per falta de pagament) 1.054/2005  
En el juí a què es fa referència s'ha dictat la sentència que té l'encapçalament i la part dispositiva que, literalment, diuen així:   
«Sentència  
Castelló de la Plana, 26 de juliol de 2006  
Gonzalo Sancho Cerdá, magistrat jutge del Jutjat de Primera Instància número 6 d'esta ciutat i partit, ha vist les actuacions de juí verbal sobre desnonament per falta de pagament i reclamació de rendes registrat amb el número 1.054/2005, promoguts per Adela Forés Terradas, representada pel procurador el senyor Linares Beltrán i defeses per la lletrada la senyora Barona Novella, contra Rubén Cardiel Vera, declarat en rebel·lia en este procediment, i atés els següents.  
Decisió  
Que amb l'estimació parcial de la demanda interposada per Adela Forés Terradas, representada pel procurador el senyor Linares Beltrán i defeses per la lletrada la senyora Barona Novella, contra Rubén Cardiel Vera, declarat en rebel·lia en este procediment.  
1. Declare resolt el contracte d'arrendament fet entre les parts sobre l'habitatge situat al carrer d'Enmig, 53, 3r, esquerra, de Castelló de la Plana, i que pertoca el desnonament del demandat.  
2. Condemne el demandat a deixar l'habitatge arrendat lliure, vacu i expedit a disposició de l'actora, amb l'advertència de llançament si no ho efectua, i es ratifica la data prevista de 25 de setembre de 2006, a les 10.15 hores per a posar-ho en pràctica, si així ho sol·licita la part actora en el cas que es mantinga l'ocupació de l'immoble. Advertiu el demandat que els efectes que hi haja a l'immoble en el moment del llançament i que no siguen objecte del títol, si no es retiren en el moment del llançament, es consideraran com a béns abandonats a tots els efectes.  
3. Condemne el demandat a pagar a l'actora la quantia de cinc mil quatre-cents tretze euros (5.413 €), més les rendes que es produïsquen fins a l'abandonament efectiu de l'habitatge, en les condicions fixades en el fonament segon de la resolució.  
4. Tot això amb expressa condemna en costes a la demandada.  
Notifiqueu esta sentència a les parts, i feu-los saber que contra esta s'hi pot interposar un recurs d'apel·lació davant l'Audiència Provincial de Castelló que, si escau, s'haurà de preparar davant este jutjat en el termini dels cinc dies següents al de la notificació, i acreditar el compliment del que disposa l'article 449.1.  
Expediu un testimoniatge d'esta resolució que s'unirà a les actuacions, i l'original s'incorporarà al corresponent llibre de sentències.  
Esta és la meua sentència, que pronuncie, mane i firme».  
Atés el desconeixement de l'actual domicili o residència de la part demandada, mitjançant la provisió de 8 de setembre de 2006, sa senyoria, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte en el Diari Oficial de la Generalitat, per a portar a efecte la diligència de notificació.  
Castelló de la Plana, 8 de setembre de 2006.. La secretària judicial substituta: Rosa María Martínez Molina.